Legend oj Kaulanapokii. 561 



o ka awa a ke 'lii." Lalau aku la iia kanaka nei i ka ilio a me ke kaku, a lawe aku la 

 i mua o Hakau malalo o Waipio. 



A hiki laua nei i mua o Hakau, ninau mai o Hakau: "Nau no keia ilio?" "z^e, 

 ua'u no," pela ke kahu. Wahi a Hakau: "A nau no e inu nei kuu awa?" "Ae, na'u 

 no, e kuhi ana au eia ma kahi kokoke keia awa, aole ka: Eia ka i Waipio nei." I aku 

 o Hakau: "Ae, e make ana olua ia'u no ka pau ana o kuu awa ia olua." 



Aia iloko o ia wa e noho alii ana o Hakau, tie pu na ke 'kua, o Kuana ka inoa 

 o ia pu, iluna aku o Waipio, e kani niau ana ua pu nei i na po a pau lea, nolaila, ulu- 

 hua o Hakau. Nolaila, olelo aku o Hakau i ke kahu o Pupualenalena: "Aia ke ola o 

 olua me ko ilio a loaa ka pu a ke 'kua." Ia Hakau e olelo nei, ke lolie nei o Pupua- 

 lenalena. A ahiahi, kani ka pu a ke 'kua; a aumoe, moe ke 'lii o ke 'kua, aia na kiai, 

 a mahope paukia i ka hiamoe. Komo ana o Pupualenalena iloko, ae aku la maluna o 

 na kiai, nana aku la e kau ana ua pu nei maluna o ke 'lii waki, ae aku la no keia ma- 

 luna o ke 'lii a loaa ka pu, komo aku la ke poo o ua ilio nei maloko o ke kaula kakai o 

 ka pu, e paa ai, a kolo mai la. 



Ma keia kolo ana, ua puka i waho o ka hale, pa kekahi aoao o ka pu i ka pohaku, 

 niho mole, aia ke 'kua a alualu ia ia nei, aole i loaa mai. Hiki keia i mua o Hakau 

 me ka pu, olioli o Hakau i ka loaa ana o ka pu, nolaila, hoonoho o Hakau i ke kahu a 

 me ka ilio i ka aina, a lilo ae la i piinahele na Hakau. 



Kaao no Kaulanapokii. 



OHOIvUALOA i Kona, Hawaii, ka aina. O Kaumalumalu ka makuakane, o 

 Lanihau ka makuahine, he mau alii laua no Kona ia wa. O Mumu ka mua, o 



Wawa, o Ahewahewa, o Lulukaina, o Kalino, alima kane. O Mailelaulii, o 

 Mailekaluhea, o Mailepakaha, o Mailehaiwale, o Kaulanapokii, alima wahine. Noho 

 iho la lakou a pau i ke nui, olelo aku o Mailelaulii i kona mau kaikaina: "E hele kakou 

 e makaikai maanei aku nei." Hele mai la lakou a hikii Huehue e nana aia ia Kohala, 

 nana mai la, a makemake mai la i ke aiai o ke one o Kiholo a me Kapalaoa, a hiki 

 lakou i laila, malaila mai a hiki i Kalahuipuaa, e noho ana o Puako. 



He kanaka maikai o Puako, he ui, aohe puu, aohe kee, lawe ae la ia ia Maile- 

 laulii i wahine, a moe iho la lakou ia po a ao ae la. Nana aku la lakou ia Piiako, e hele 

 ana i kuapa i ka halihali kai loko o na poho paakai, a hoowahawaha iho la ia Puako. 

 Olelo aku na kaikaina, ia Mailelaulii: "Ea, ina o kau kane keia, luhi kakou i ka hoo- 

 haha paakai, i ka lawe i ke kai, hele wale iho no ke kino a kuanoni. 



